Sääajastin-toiminnon avulla Automower-robottiruohonleikkurin ajastimet sopeutetaan automaattisesti ruohon kasvutahtiin. Nurmikon kasvun tunnistus perustuu vastukseen, jonka terälevy rekisteröi ruohoa leikatessaan. Kun sää on ruohon kasvulle suotuisa (runsas ruoho aiheuttaa suuremman vastuksen), robottiruohonleikkuri leikkaa useammin. Kun ruoho kasvaa hitaammin (ruohon aiheuttama vastus on alhainen), robottiruohonleikkuri kuluttaa automaattisesti vähemmän aikaa nurmikon ajamiseen. Sääajastimen käyttäminen Sääajastimen käyttöönotto ja käytöstä poisto Käyttämäsi Automower-mallin mukaan sääajastin aktivoidaan joko leikkurin näytöstä tai Automower Connect -sovelluksella. Automower Connect -sovellus > Lisää > Asetukset > Käyttö > Sääajastin Leikkurin näyttö | Siirry päävalikossa kohtaan Sääajastin ja tee haluamasi muutokset. Leikkuuajan asettaminen Alhainen -, Keskitaso - ja Korkea -vaihtoehdot viittaavat leikkausaikaan ja niillä voidaan hienosäätää leikkuutulosta. Valitse KORKEA , jos haluat, että leikkuri toimii pidempään ja useammin, ja ALHAINEN , jos haluat valita lyhyemmän ajan ja harvemmin tehtävän leikkuun. Sääajastimen aktivoinnin jälkeen kestää jonkin aikaa, kun robottiruohonleikkuri määrittää kyseiselle työalueelle optimaalisen leikkuuajan. Tästä johtuen parhaan leikkuutuloksen saavuttamiseen voi kulua muutama päivä. Jos leikkuutulos ei ole muutaman päivän kuluttua halutunlainen, säädä sääajastimen leikkuuaikoja tai muuta leikkurin aikataulua niin, että käyttöaikaa on enemmän tai vähemmän. Aikataulun määrittäminen sääajastimen ollessa käytössä Kun sääajastin on käytössä, leikkurille kannattaa antaa mahdollisimman paljon käyttöaikaa. Älä rajoita ajastusta enempää kuin on tarpeen. Voit esimerkiksi määrittää aikataulun, joka sallii ympärivuorokautisen käytön, ja antaa sääajastimen säätää todellista käyttöaikaa ruohon kasvun mukaan. Päivän ensimmäinen ajastettu leikkuujakso suoritetaan aina aikataulun mukaisesti. Yhden täyden leikkuujakson jälkeen sääajastin päättää, jatketaanko nurmikon leikkaamista. Sääajastin ei koskaan anna robottiruohonleikkurin toimia aikataulun ulkopuolella. Hyvä tietää Sääajastimen ollessa käytössä on tärkeää tarkastaa terälevyn puhtaus ja terien kunto säännöllisesti. Terälevyn ympärille kiertynyt kasvillisuus ja tylsyneet terät voivat vaikuttaa sääajastimen toimintaan. Sääajastintiedot nollataan, jos laite ei toimi yli 50 tuntiin. Sääajastimella varustetut mallit Kaikissa Automower-malleissa on sääajastin, seuraavia lukuun ottamatta : 105 115H 310